Bernice Dapaah
Bernice Dapaah bụ onye Ghana , bụrụ kwa onye ọchụnta ego, ọ bu ya tọrọ ntọala ma bụrụ kwa onye isi ọrụ nke Ghana Bamboo Bike Initiative na Kumasi.  Atụmatụ a na-eleba anya na nbibi gburugburu ebe obibi site n'ịmepụta igwe igwe na-eji akụrụngwa na-emetụta gburugburu ebe obibi dịka achara.  Ya na ụlọ ọrụ ya, Ghana Bamboo Bike Initiative eritela ọtụtụ ihe nrite. N'afọ 2016 na 2017, edepụtara ya dị ka otu n'ime ndị inyom otu narị kacha pụta ìhè ndị ọchụnta ego na Ghana .   Dapaah so n'otu onye bọọdụ ndụmọdụ nke World Intellectual Property Organisation Green (WIPO Green) na Switzerland ma bụrụ onye guzobere Kumasi Hub nke Global Shapers .  Na mgbakwunye, ọ bụ onye so na World Economic Forum Global Agenda Council on Biodiversity and Natural Capital.

Agụmakwụkwọ 
Dapaah gụsịrị akwụkwọ na mahadum Christian Service ma nweta nzere bachelọ na nchịkwa azụmahịa.  O jikwa nzere diplọma na Human Resource Management and Marketing site na Institute of Commercial Management na UK .

Ọrụ 
N'ịbụ onye ọnụ ọgụgụ dị elu nke ndị na-enweghị ọrụ na Ghana kpaliri, Dapaah kpebiri itinye aka n'ịzụ ahịa mgbe ọ na-achọ igucha ụlọ akwụkwọ. Ya na ndị enyi ya chọrọ ikeputa ọrụ kama ịbụ ndi na-achọ ọrụ. Ya mere ya na Winnifred Selby hiwere ụlọọrụ Ghana Bamboo Bike na 2009.

Ghana Bamboo Bike Initiative 
N'agbanyeghị atụmatụ nke Ghana Bamboo Bike Initiative inye ndị ntorobịa ọrụ, ha na-enyere aka ibelata mmebi gburugburu ebe obibi site n'iji akụrụngwa mpaghara na gburugburu ebe obibi dị ka achara na-emepụta igwe.  Atụmatụ a eritela ọtụtụ ihe nrite nke gụnyere 2014 UNEP/Dubai International Award, 2013 UNFCCC Momentum For Change Light House Award Award (Women For Results Category), World Business and Development Award 2012, UN Habitat/Dubai International Best Practice Award 2012, Samsung/ Generations For Peace Impact Award 2012, GIZ Impact Business Award 2011, na UNEP SEED Initiative Award 2010.

Ihe nrite na nnabata 

 Vital Voices Lead Fellow  
 2014 Onye ndu Na-eto eto zuru ụwa ọnụ nke Nzukọ Akụ na ụba Ụwa  
 Enyere ya “Entrepreneur for the World Award” site na World Entrepreneurship Forum 
 E mere ya onye nnọchi anya mba ụwa nke World Bamboo Organisation . 
 Ọ meriri 2013 International Women Alliance World of Difference Award.  
 Onye otu Board ndụmọdụ nke World Intellectual Property Organisation (WIPO Green)

Ebensidee 

Mmadụ ndi di ndụ